Ο **Γιώργος Καγιαλίκος** είναι Έλληνας συνθέτης και τραγουδοποιός. 

Έχει συνθέσει κύκλους τραγουδιών, μουσική για το θέατρο, ορχηστρική μουσική και μουσική για πιάνο ενώ έχει ασχοληθεί με το παιδικό τραγούδι και την μελοποίηση ποιημάτων. 

Τραγούδια του, μεταξύ άλλων, έχουν ερμηνεύσει η Μαρία Φαραντούρη, η Έλλη Πασπαλά, η Γιοβάννα, η Πίτσα Παπαδοπούλου, ο Παντελής Θαλασσινός, ο Μπάμπης Στόκας, ο Κώστας Θωμαίδης, ο Ανδρέας Καρακότας, ο Βασίλης Γισδάκης, ο Απόστολος Ρίζος, ο Δώρος Δημοσθένους, η Ευτυχία Μητρίτσα, η Ιφιγένεια Κορολόγου κ.α

Προσωπικά στοιχεία
------------------

Γεννήθηκε στην Αθήνα στις 9 Ιουλίου 1974 και μεγάλωσε στο Γαλάτσι. Σπούδασε πιάνο και Ανώτερα Θεωρητικά (Αρμονία, Αντίστιξη, Φούγκα, Ενοργάνωση) με καθηγητές τους Δημήτρη Μακροπόδη, Τηλέμαχο Τάτση και Κώστα Κλάββα .

Καλλιτεχνική διαδρομή
---------------------

Το 2011 κυκλοφόρησε την πρώτη του δισκογραφική δουλειά, σε παραγωγή του Νίκου Κυπουργού και την συμμετοχή της Έλλης Πασπαλά, με τίτλο «Εννέα Κρυμμένα Τραγούδια». 

Το 2012 διακρίθηκε στον Α΄ Διαγωνισμό Μελοποιημένης Ποίησης, που διοργάνωσαν τα περιοδικά Μετρονόμος, MusicΗeaven και Ποιείν, για την μελοποίηση του ποιήματος "Ολονυχτία" του Νικηφόρου Βρεττάκου. 

Η δεύτερη δισκογραφική του δουλειά κυκλοφόρησε τον Νοέμβριο του 2014 με τίτλο «Φυγή» . Τα τραγούδια του δίσκου ερμηνεύουν η Μαρία Φαραντούρη, ο Δώρος Δημοσθένους, ο Γιάννης Λεκόπουλος και η Λίλιαν Τσατσαρώνη. 

Με την Μαρία ΦαραντούρηΤον Δεκέμβριο του 2015 κυκλοφόρησε η τρίτη δισκογραφική του δουλειά σε βιβλίο - cd με τίτλο «Και εσείς καλύτερα». Κύκλος με επτά τραγούδια εμπνευσμένα από παραμύθια, σε στίχους και μουσική του ίδιου, ερμηνεία της Λίλιαν Τσατσαρώνη και εικονογράφηση της Ζωής Νικητάκη. 

Γιώργος Καγιαλίκος
Την ίδια χρονιά συνεργάζεται με την Γιοβάννα, η οποία επιστρέφει στο στούντιο μετά απο απουσία τριάντα χρόνων, με το τραγούδι «Έλα κόρη μου έλα μάτια μου», σε στίχους της ίδιας .

Τον Δεκέμβριο του 2016 μελοποιεί ποιήματα του Γιάννη Ευθυμιάδη και κυκλοφορεί την τέταρτη δισκογραφική του δουλειά σε βιβλίο - cd με τίτλο "Το Κρύσταλλο του κόσμου". Ένας κύκλος δέκα τραγουδιών σε ερμηνεία της Βικτωρίας Ταγκούλη .

Το 2018 συνεργάζεται με τον ποιητή Δημήτρη Λέντζο και κυκλοφορούν δύο κύκλους τραγουδιών σε cd. Την "Αιώνια Μέθη", με έντεκα τραγούδια σε ερμηνείες της Πίτσας Παπαδοπούλου, του Ανδρέα Καρακότα και της Ευτυχίας Μητρίτσα. και το "Μισοφέγγαρο κυδώνι", με εννέα τραγούδια σε ερμηνείες της Ιφιγένειας Κορολόγου και του Γιώργου Φλωράκη .

Τον Νοέμβριο του 2019 έγραψε μουσική και τραγούδια για την παιδική θεατρική παράσταση "Κατακλυσμός" του Δημήτρη Λέντζου, έργο που ανέβηκε στο θέατρο Γκλόρια  και στο θεάτρο Αθηναϊς το 2022, και τον Ιανουάριο του 2020 έγραψε τη μουσική για την θεατρική παράσταση "Το όνομα του Ρόδου" του Ουμπέρτο Έκο, σε σκηνοθεσία Michael Seibel, που ανέβηκε στο θέατρο Altera Pars .

Τον Μάϊο του 2020 κυκλοφορεί την έβδομη δισκογραφική του δουλειά με τίτλο "Αυλαία" σε στίχους του Ηλία Μάστορη που περιλαμβάνει έντεκα τραγούδια σε ερμηνείες του Παντελή Θαλασσινού, του Μπάμπη Στόκα, του Νίκου Ανδρουλάκη, της Ευτυχίας Μητρίτσα, της Κατερίνας Ντίνου και της Ελένης Τζαγκαράκη.

Τον Νοέμβριο του 2020 ηχογράφησε με τον πιανίστα Μάνο Κιτσικόπουλο έξι κομμάτια για πιάνο με τίτλο "After Touch" τα οποία κυκλοφόρησαν ψηφιακά.

Tον Σεπτέμβριο του 2021 κυκλοφορεί σε cd ο κύκλος τραγουδιών για φωνή και πιάνο "Αλκίνοος" στον οποίο μελοποιεί δέκα αποσπάσματα από τον ομότιτλο ποιητικό μονόλογο του Γιάννη Ευθυμιάδη. Τα τραγούδια ερμήνευσε ο Βασίλης Γισδάκης.  

To 2022 κυκλοφορεί ο δίσκος "Μυστικές γιορτές" στον οποίο συνεργάζεται δισκογραφικά για τρίτη φορά με τον ποιητή Δημήτρη Λέντζο και παρουσιάζουν δέκα τραγούδια σε ερμηνείες του Δώρου Δημοσθένους, του Κώστα Θωμαίδη, της Πολυξένης Καράκογλου, του Ανδρέα Καρακότα, του Πάνου Μπούσαλη, του Νεοκλή Νεοφυτίδη, του Απόστολου Ρίζου, της Ιωάννας Φόρτη και του Θανάση Χουλιαρά. 

Tον Σεπτέμβριο του 2022 έγραψε τη μουσική για την θεατρική μεταφορά του ποιητικού μονόλογου "Αλκίνοος" σε κείμενο και σκηνοθεσία του Γιάννη Ευθυμιάδη και ερμηνεία του Βαγγέλη Παπαδάκη, που ανέβηκε στο Δημοτικό Θέατρο Πειραιά. 

Τον Μάιο του 2023 κυκλοφορεί η δέκατη δισκογραφική του δουλειά με τίτλο "Δοξάζοντας το τώρα". Δέκα τραγούδια που μελοποιεί και ερμηνεύει ο ίδιος σε στίχους Λίνας Δημοπούλου, Γιάννη Ευθυμιάδη, Γιώργου Καγιαλίκου, Ιφιγένειας Κορολόγου, Πόλυ Κυριάκου, Δημήτρη Λέντζου, Ηλία Μάστορη και Απόστολου Στάικου.  

Έχει ενορχηστρώσει τους δίσκους "Επτά μελωδικές ιστορίες" (2016), "Τόπος Άγραφος" (2018) σε μουσική Μάρθας Μεναχέμ, "Το πρώτο βλέμμα" (2020) σε μουσική Ευτυχίας Μητρίτσα, "Μαύρη Παπαρούνα" (2020) σε μουσική Ιφιγένειας Κορολόγου καθώς και πολλά ακόμη τραγούδια άλλων τραγουδοποιών.

Εργογραφία
----------

* 2011 - Εννέα κρυμμένα τραγούδια - (CD με 9 τραγούδια και ένα ορχηστρικό)
* 2012 - Το βάθος του κόσμου - (7 μελοποιημένα ποιήματα του Νικηφόρου Βρεττάκου)
* 2014 - Φυγή - (CD με 9 τραγούδια και ένα ορχηστρικό)
* 2015 - Και εσείς καλύτερα - (Κύκλος 7 παιδικών τραγουδιών σε βιβλίο - CD)
* 2016 - Το κρύσταλλο του κόσμου - (Κύκλος 10 τραγουδιών σε βιβλίο - CD)
* 2018 - Αιώνια μέθη - (CD με 11 τραγούδια)
* 2018 - Μισοφέγγαρο κυδώνι - (CD με 9 τραγούδια)
* 2019 - Κατακλυσμός - (Μουσική και τραγούδια για παιδικό θέατρο)
* 2020 - To όνομα του Ρόδου - (Μουσική για θέατρο)
* 2020 - Αυλαία - (CD με 11 τραγούδια)
* 2020 - After touch - (6 κομμάτια για πιάνο, ψηφιακή κυκλοφορία)
* 2021 - Αλκίνοος - (Kύκλος 10 τραγουδιών σε CD για αντρική φωνή και πιάνο)
* 2022 - Μυστικές γιορτές - (CD με 10 τραγούδια)
* 2022 - Αλκίνοος Επί Σκηνής - (Μουσική για θέατρο)
* 2023 - Δοξάζοντας το τώρα - (CD με 10 τραγούδια)

Παραπομπές
----------

1. ↑  «Όσο κρατάει ένας καφές με τον συνθέτη - τραγουδοποιό Γιώργο Καγιαλίκο». *KoutiPandoras*. Ανακτήθηκε στις 11 Δεκεμβρίου 2018.
2. ↑  «Γιώργος Καγιαλίκος - Ελλη Πασπαλά». *LiFO*.. Ανακτήθηκε στις 2018-07-18.
3. ↑  «Νικητές Διαγωνισμού Μελοποιημένης Ποίησης: Γιώργος Καγιαλίκος». *MusicHeaven*. Ανακτήθηκε στις 3 Ιουλίου 2018.
4. ↑  *(CD) ΓΙΩΡΓΟΣ ΚΑΓΙΑΛΙΚΟΣ: ΦΥΓΗ*.
5. ↑  «Τα 10 καλύτερα ελληνικά άλμπουμ του 2014!». *LiFO*.. Ανακτήθηκε στις 2018-07-03.
6. ↑  «Λίλιαν Τσατσαρώνη & Γιώργος Καγιαλίκος | «Και εσείς καλύτερα»». *Βιβλιοπωλείο IANOS*. Ανακτήθηκε στις 16 Δεκεμβρίου 2015. [*νεκρός σύνδεσμος*]
7. ↑  Newsroom, Times (12 Νοεμβρίου 2018). «Κατάθεση ψυχής το νέο τραγούδι της υπέροχης Γιοβάννας. «Έλα κόρη μου, έλα μάτια μου»». *Times News*. Αρχειοθετήθηκε από το πρωτότυπο στις 7 Αυγούστου 2019. Ανακτήθηκε στις 7 Αυγούστου 2019.
8. ↑  «5 ιδιαίτερα ελληνικά άλμπουμ που κυκλοφόρησαν προς το τέλος του 2016». *LiFO*.. Ανακτήθηκε στις 2018-07-03.
9. ↑  Συμβουλίδης, Χάρης. «Βικτωρία Ταγκούλη - Το Κρύσταλλο Του Κόσμου: Δέκα Τραγούδια Για Τον Μύθο Της Γυναίκας». *Avopolis Music Network*. Ανακτήθηκε στις 7 Αυγούστου 2019.
10. ↑  «Γιώργος Καγιαλίκος: Το κάθε τραγούδι λέει τη δική του ανθρώπινη ιστορία». *www.avgi.gr*. Ανακτήθηκε στις 7 Αυγούστου 2019.
11. ↑  «Ελληνικοί δίσκοι 2018 - Νο 10: Γιώργος Καγιαλίκος/ Δημήτρης Λέντζος «Αιώνια Μέθη»». *KoutiPandoras*. Ανακτήθηκε στις 7 Αυγούστου 2019.
12. ↑  Γιώγλου, Θανάσης. «Η «Αιώνια μέθη» των Καγιαλίκου & Λέντζου με Καρακότα, Μητρίτσα, Παπαδοπούλου». *www.ogdoo.gr*. Ανακτήθηκε στις 13 Σεπτεμβρίου 2019.
13. ↑  Ogdoo.gr. «Γιώργος Καγιαλίκος - Δημήτρης Λέντζος: «Μισοφέγγαρο κυδώνι»».. Ανακτήθηκε στις 2018-11-06.
14. ↑   *«Μισοφέγγαρο κυδώνι» η δεύτερη δισκογραφική συνάντηση για τους Γιώργο Καγιαλίκο ,Δημήτρη Λέντζο*, ανακτήθηκε στις 2019-04-22
15. ↑  «Κατακλυσμός». *αθηνόραμα*. Ανακτήθηκε στις 29 Οκτωβρίου 2020.
16. ↑  ««Το Όνομα του Ρόδου» του Ουμπέρτο Έκο ανεβαίνει για πρώτη φορά στην Ελλάδα». *ProtoThema*. 10 Δεκεμβρίου 2019. Ανακτήθηκε στις 29 Οκτωβρίου 2020.
17. ↑  «Γιώργος Καγιαλίκος & Ηλίας Μάστορης - "Αυλαία" | Νέος Δίσκος». *Empneusi 107 FM*. 18 Μαΐου 2020. Ανακτήθηκε στις 18 Μαΐου 2020.
18. ↑  admin. «Καγιαλίκος, Ευθυμιάδης, Γισδάκης παρουσιάζουν τον κύκλο τραγουδιών «Αλκίνοος» στο Αστεροσκοπείο Αθηνών - MusicCorner.gr». Ανακτήθηκε στις 23 Σεπτεμβρίου 2021.
19. ↑  «Γιώργος Καγιαλίκος στην «Α» / Τραγούδια για τις εσωτερικές κραυγές και ψιθύρους». *Αυγή*. 9 Οκτωβρίου 2021. Ανακτήθηκε στις 10 Οκτωβρίου 2021.
20. ↑  «Γιώργος Καγιαλίκος - Δημήτρης Λέντζος Μυστικές γιορτές». *art&life*. Ανακτήθηκε στις 17 Σεπτεμβρίου 2022.
21. ↑  «O Γιάννης Ευθυμιάδης μιλάει για τη μεταφορά του ποιήματος «Αλκίνοος» στο Δημοτικό Θέατρο Πειραιά». *AthensVoice*. Ανακτήθηκε στις 17 Σεπτεμβρίου 2022.
22. ↑  «Γιώργος Καγιαλίκος: 'Στην Ελλάδα πολλοί θεωρούν πως η Τέχνη είναι χόμπι. Μαζί τους και το Υπουργείο Πολιτισμού'». *www.news247.gr*. Ανακτήθηκε στις 12 Μαΐου 2023.
23. ↑  «Γιώργος Καγιαλίκος στην «Α» / Για ένα καλύτερο αύριο από μια κοινωνία του θάρρους και όχι του φόβου». *Αυγή*. 9 Σεπτεμβρίου 2023. Ανακτήθηκε στις 10 Σεπτεμβρίου 2023.

Εξωτερικοί σύνδεσμοι
--------------------